หัวหน้าทัวร์
สมโพชน์ เกียรติไกรวัล แม้จะอยู่ในวัย 63 ปี แต่ก็ยังทำงานในฐานะรองประธานเจ้าหน้าที่บริหาร ที่โตเกียวมารีนประกันชีวิต
23 ม.ค. 2560

สมโพชน์ เกียรติไกรวัล แม้จะอยู่ในวัย 63 ปี แต่ก็ยังทำงานในฐานะรองประธานเจ้าหน้าที่บริหาร ที่โตเกียวมารีนประกันชีวิต
ผิดกับเพื่อนๆ ที่ล้วนมีภาระหลัก คือ เลี้ยงหลาน ที่จะปลีกตัวไปไหนทีก็ยาก เลี้ยงหลานนานๆ ก็เลยอยากหนีเที่ยวบ้าง และก็ไม่อยากไปร่วมกรุ๊ปทัวร์กับคนอื่นที่ไม่รู้จัก คุยกันคนละภาษา มันไม่สนุก เหมือนจับกลุ่มไปเที่ยวกับเพื่อนฝูงกลุ่มเดียวกันมากกว่า เลยขอร้องให้ “สมโพชน์” จัดทัวร์ระยะทางไม่ไกลนัก ในฐานะที่มีประสบการณ์พาตัวแทนไปท่องเที่ยวมาแล้วทั่วโลก เฉลี่ยเดือนละครั้งทีเดียว
งานนี้ “สมโพชน์” จึงปลีกตัวจากงานประจำ มารับหน้าที่เป็นหัวหน้าทัวร์ชั่วคราว จัดทริป มาเก๊า จูไห่ ให้เพื่อนฝูง 20 คน
เป็นทัวร์สบายๆ ไปวันอาทิตย์ กลับวันอังคาร จะได้ไม่ต้องแย่งกันเที่ยว แย่งกันกิน กับทัวร์อื่นเหมือนไปศุกร์ เสาร์ อาทิตย์ 
งานนี้ ปู่ ย่า ตา ยาย ทั้งหลาย สนุกลืมวัยกันเลยทีเดียว